Document ID: 31995R2268

Uredba Komisije (ES) št. 2268/95
z dne 27. septembra 1995
o drugem seznamu prednostnih snovi v skladu z Uredbo Sveta (EGS) št. 793/93
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 793/93 z dne 23. marca 1993 o oceni in nadzoru tveganja obstoječih snovi [1] in zlasti členov 8 in 10 Uredbe,
ker Uredba (EGS) št. 793/93 predvideva sistem ocenjevanja in nadzora tveganja obstoječih snovi in ker je za začetek ocenjevanja tveganja teh snovi primerno določiti prednostne snovi, ki zahtevajo pozornost;
ker člen 8 Uredbe (EGS) št. 793/93 zato zahteva, da Komisija pripravi seznam prednostnih snovi, in ker člen 8 nadalje navaja dejavnike, ki se upoštevajo pri pripravi tega seznama;
ker člen 10 Uredbe (EGS) št. 793/93 predvideva, da se za vsako snov na prednostnem seznamu določi država članica, odgovorna za njeno oceno, in ker mora biti pri dodelitvi snovi zagotovljena poštena porazdelitev bremena med državami članicami;
ker je bil z Uredbo Komisije (ES) št. 1179/94 [2] sprejet prvi prednostni seznam;
ker so določbe te uredbe v skladu z mnenjem Odbora, ustanovljenega po členu 15 Uredbe (EGS) št. 793/93,
SPREJELA NASLEDNJO UREDBO:
Člen 1
Prednostni seznam
1. S tem se vzpostavi drugi seznam prednostnih snovi, ki je določen v Prilogi k tej uredbi.
2. Za vsako snov na prednostnem seznamu je v Prilogi k tej uredbi navedena država članica, odgovorna za oceno snovi.
Člen 2
Ta uredba začne veljati 20. dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. septembra 1995

Labels: 12
0
1
18